
Skratky
Skratka	Úplný názov
CPP	Centrum poradenstva a prevencie
CDR	Centrum pre deti a rodiny
NIVaM	Národný inštitút vzdelávania a mládeže
PO	Podporné opatrenia
PZ	Pedagogickí zamestnanci
MŠ	Materská škola
MŠVVaM SR	Ministerstvo školstva, výskumu, vývoja a mládeže Slovenskej republiky
OZ	Odborní zamestnanci
RÚŠS	Regionálny úrad školskej správy 
SŠ	Stredná škola
SEG	Sociálno-emocionálna gramotnosť
ŠKD	Školský klub detí 
ŠPT	Školský podporný tím
ŠVP	Štátny vzdelávací program
ŠVVP	Špeciálne výchovno-vzdelávacie potreby
VÚDPaP	Výskumný ústav detskej psychológie a patopsychológie
ZŠ	Základná škola ZZ	Zákonný zástupca alebo zástupca zariadenia
Poznámka k používaniu jazyka
V záujme plynulosti, zrozumiteľnosti a prehľadnosti textu používame v tejto príručke generické maskulínum. Označenia osôb v mužskom rode slúžia ako všeobecné pomenovanie a vzťahujú sa na všetky osoby bez ohľadu na rodovú identitu.
Účel metodickej príručky
Prechody medzi školami sú prirodzenou súčasťou vzdelávacieho procesu, avšak pre deti a žiakov často nie sú ľahké. Každé dieťa a každý žiak, ktorí nastupujú do nového školského prostredia, si zaslúžia byť prijatí, videní a podporení.

Účelom tejto príručky je podporiť zamestnancov škôl pri systematickom a citlivom sprevádzaní detí a žiakov v situáciách, keď sa ocitajú v novom školskom prostredí alebo triednom kolektíve. Príručka sa zameriava na uľahčenie procesu začlenenia, posilnenie pocitu bezpečia a podporu budovania pozitívnych vzťahov, ktoré sú nevyhnutné pre úspešné vzdelávanie aj celkovú pohodu dieťaťa alebo žiaka.
Táto príručka vznikla s cieľom ponúknuť pedagogickým zamestnancom a odborným zamestnancom konkrétne, overené a ľahko realizovateľné nápady, ako tieto situácie zvládať. Cieľom príručky je podpora dieťaťa alebo žiaka pri začlenení do nového prostredia školy a triedneho kolektívu v rôznych situáciách podľa druhu školy.
V prostredí materských škôl ide najmä o podporu dieťaťa pri:
· prijatí na predprimárne vzdelávanie,
· prijatí prestupom do inej materskej školy, • 	prechode z materskej školy do základnej školy.
V základných školách a stredných školách sa príručka zameriava najmä na podporu žiaka pri:
· prijímaní na základné vzdelávanie,  
· začiatku plnenia povinnej školskej dochádzky,
· prijatí prestupom do inej základnej školy alebo strednej školy,
· prechode na ďalší stupeň vzdelávania,
· iných zmenách školského prostredia, ktoré si vyžadujú adaptáciu žiaka.
Zároveň je dôležité zohľadniť individuálne podmienky školy, ako aj individuálne potreby detí a žiakov v rôznych fázach školského vývinu, ktoré sú bežnou súčasťou každodennej pedagogickej a odbornej činnosti. Cieľom navrhovaných aktivít je posilniť vzťahy medzi pedagogickými zamestnancami, deťmi a žiakmi a ich zákonnými zástupcami alebo zástupcami zariadenia, pretože bezpečné a dôveryhodné vzťahy sú nevyhnutné na úspešnú výchovu a vzdelávanie.
Všetky aktivity uvedené v príručke sú dobrovoľné a slúžia predovšetkým ako inšpirácia na podporu detí a žiakov pri začleňovaní do nového kolektívu. Aktivity sú navrhnuté v súlade s príslušnými štátnymi vzdelávacími programami pre jednotlivé druhy škôl (ŠVP).
Ako používať túto príručku
Každá aktivita v príručke je označená farebnou ikonou podľa toho, pre ktorý druh školy je určená:
	Materská škola	Základná škola	Stredná škola
Na čo myslieť pri používaní príručky
· Každá škola je iná – aktivity je potrebné prispôsobiť jej podmienkam, veľkosti školy, veku detí alebo žiakov, zloženiu tried a zloženiu pedagogických a odborných zamestnancov.
· Cieľom týchto aktivít je čo najskôr podporiť vznik pozitívnych vzťahov medzi deťmi alebo žiakmi navzájom a vybudovať pocit dôvery voči zamestnancom školy, keďže pocit bezpečia a dôvery je dôležitým predpokladom zapojenia dieťaťa alebo žiaka do výchovno-vzdelávacieho procesu a dosahovania dobrých výsledkov vo výchove a vzdelávaní.
· Obsah príručky je inšpiráciou; všetky aktivity sú dobrovoľné a mali by sa uskutočňovať v bezpečnej, rešpektujúcej a inkluzívnej atmosfére.
· Do organizovania aktivít zapojte samotné deti alebo žiakov – najlepšie nápady často prichádzajú od nich.
· Osobitnú pozornosť venujte deťom alebo žiakom so špeciálnymi výchovno-vzdelávacími potrebami, deťom a žiakom cudzincov, ako aj deťom alebo žiakom vzdelávaným mimo územia Slovenskej republiky.
Prechod a prestup
Na účely tejto príručky používame pojem prechody medzi školami v širšom metodickom význame ako označenie situácií, v ktorých dieťa alebo žiak vstupuje do nového školského prostredia, mení školu alebo prechádza na ďalší stupeň vzdelávania.
· Prechod (medzi „úrovňami“ škôl) ο z MŠ do ZŠ ο zo ZŠ do SŠ
· Prestup (v rámci rovnakej úrovne) ο prijatie dieťaťa prestupom do inej MŠ, ο prijatie prestupom z jednej školy na inú školu rovnakej úrovne (ZŠ na ZŠ, SŠ na SŠ).
· Iné ο zaradenie žiaka do adaptačnej triedy alebo preradenie z adaptačnej triedy, ο  prechod dieťaťa alebo žiaka do školy v Slovenskej republike po vzdelávaní v škole mimo územia Slovenskej republiky alebo po individuálnom vzdelávaní v zahraničí, ο prijatie, prechod alebo prestup dieťaťa alebo žiaka, ktorý je cudzincom.
Prečo dbať na duševné zdravie pri zmene školy?
Prechody dieťaťa alebo žiaka medzi školami alebo stupňami vzdelávania predstavujú významnú zmenu, ktorá môže ovplyvniť jeho vzťahy, pocit bezpečia, duševné zdravie a vzdelávacie výsledky.
Deti a žiaci prichádzajú do novej školy alebo na nový stupeň vzdelávania v čase, keď ich nervová sústava ešte nie je biologicky vybavená na plnohodnotnú sebareguláciu. Prefrontálna kôra, ktorá riadi zvládanie emócií, toleranciu neistoty a adaptáciu na zmenu, dozrieva až do skorej dospelosti a dieťa je preto závislé od dospelých ako od vonkajšieho regulačného systému. Pre mnohé z nich je prestup alebo nástup do novej školy či prechod na vyšší stupeň vzdelávania významne stresujúcou udalosťou: noví spolužiaci, iní učitelia, neznáme prostredie a odlišné pravidlá neprichádzajú postupne, ale súbežne – a práve táto kombinácia straty dôverného prostredia, zaužívaných rutín a doterajších vzťahov bez cielenej podpory zvyšuje riziko úzkosti, odmietania školy či ťažkostí so začlenením do kolektívu. Kolektív pritom nie je len sociálnym pozadím školského života, pre dieťa je zdrojom pocitu bezpečia, identity a motivácie k učeniu, a jeho absencia alebo narušenie sa priamo premieta do akademického aj emocionálneho fungovania žiaka.
Od 1. januára 2026 nadobudla účinnosť novela zákona č. 245/2008 Z. z., ktorá upravuje prechody medzi školami z hľadiska poskytovania pedagogickej a ďalšej dokumentácie. Táto metodická príručka je odpoveďou na otázku, čo môžu riaditelia, pedagógovia a odborní zamestnanci škôl konkrétne urobiť pre to, aby každý žiak, ktorý prekročí prah novej školy, našiel nielen miesto v triede, ale aj miesto v kolektíve.
Cieľom tejto príručky je poukázať na dôležitosť pozerať sa na nástup, prestup a prechod nielen z administratívneho, ale aj z adaptačného, duševného a emocionálneho hľadiska.
Čo vieme z výskumov?
· Nové prostredie školy môže byť pre deti zdrojom stresu, úzkosti a poklesu sebavedomia.
· Podpora zo strany školy v prvých týždňoch a mesiacoch je kľúčová.
· Deti a žiaci, ktorí sa cítia dobre začlenení, dosahujú lepšie výsledky vo výchove a vzdelávaní.
2. Administratívny postup
Zákon účinný od 1. januára 2026
Od 1. januára 2026 je účinná novela zákona č. 245/2008 Z. z., ktorá upravuje presun dokumentácie pri prestupe dieťaťa alebo žiaka z jednej školy do druhej. Dokumentácia sa posúva podľa zákona nielen pri prestupe zo školy do školy v rámci rovnakého druhu školy, ale aj pri prechode z MŠ do ZŠ a zo ZŠ do SŠ. Cieľom tejto kapitoly je poskytnúť stručné usmernenie k toku informácií a poskytovaniu dokumentácie medzi školami. Viac materiálov k podpore pri prestupe vytvorených CPP Bratislava 3 nájdete v prílohách tohto dokumentu.   
Legislatívny rámec:
Prestupy detí a žiakov medzi školami upravuje najmä:
· zákon č. 245/2008 Z. z. (školský zákon) – § 28d (MŠ); § 31 (ZŠ) a § 35 (SŠ)
· zaraďovanie detí a žiakov cudzincov – upravuje § 146 školského zákona č. 245/2008 Z. z.
· prijímanie detí a žiakov z centier pre deti a rodiny (CDR) – upravuje § 28d ods. 2, § 31 ods. 2 a § 35 ods. 8 školského zákona. ο Ak ide o žiaka umiestneného rozhodnutím súdu, školu určí orgán miestnej štátnej správy v školstve po prerokovaní s jej riaditeľom a zriaďovateľom.
ο Žiadosť o prestup podáva zástupca zariadenia.
· zákon č. 321/2025 Z. z. (o školskej správe) – procesné pravidlá rozhodovania škôl 
(účinnosť od 1. 1. 2026)
Materská škola
Prestup a prechod dieťaťa MŠ
Právny základ: § 59, § 59a, § 59b, § 28d a § 59 ods. 14 školského zákona; § 37 zákona č. 321/2025 Z. z.
Špecifiká:
· prestup možno uskutočniť kedykoľvek počas školského roka, nie je viazaný na pevný termín,
· je podmienený vydaním rozhodnutia v správnom konaní.
Na účely tejto príručky je v prostredí materskej školy potrebné rozlišovať tri situácie, v ktorých dieťa vstupuje do nového alebo nadväzujúceho školského prostredia. Každá z nich má odlišný administratívny postup podľa školského zákona, no spoločným cieľom je podporiť adaptáciu dieťaťa, jeho pocit bezpečia, začlenenie do kolektívu a pokračovanie v podpore dieťaťa podľa jeho potrieb a podľa informácií, ktoré sú škole dostupné.
A. Prijatie dieťaťa na predprimárne vzdelávanie, 
Ide často o prvý vstup dieťaťa do inštitucionálneho prostredia. Preto je vhodné venovať pozornosť adaptácii dieťaťa, komunikácii so zákonným zástupcom alebo zástupcom zariadenia a postupnému oboznamovaniu dieťaťa s režimom materskej školy. Materská škola môže v rozhodnutí o prijatí určiť adaptačný pobyt, prípadne pri dieťati so zdravotným znevýhodnením, dieťati zo sociálne znevýhodňujúceho prostredia alebo dieťati s nadaním určiť diagnostický pobyt.
B. Prijatie dieťaťa prestupom do inej materskej školy
Pri prijatí dieťaťa prestupom do inej materskej školy ide o zmenu školského prostredia v priebehu predprimárneho vzdelávania. Aj pri rozhodnutí o prijatí prestupom možno podľa okolností určiť adaptačný pobyt alebo diagnostický pobyt. Dieťa prestáva byť dieťaťom pôvodnej školy po nadobudnutí právoplatnosti rozhodnutia alebo dňom uvedeným v rozhodnutí.
Dôležitá je nielen administratívna stránka prijatia prestupom, ale aj nadväznosť výchovy a vzdelávania, pokračovanie v podpore dieťaťa a jeho citlivé začlenenie do nového kolektívu.
C. Prechod dieťaťa z materskej školy do základnej školy
Na účely tejto príručky sa tým rozumie zmena školského prostredia súvisiaca s prijatím dieťaťa na základné vzdelávanie v základnej škole a so začiatkom plnenia povinnej školskej dochádzky. Nejde o prijatie dieťaťa prestupom, ale o nadväznosť medzi predprimárnym a základným vzdelávaním.
Poznámka k podpore dieťaťa:
Vo všetkých uvedených situáciách je vhodné podporiť dieťa primeranou adaptáciou, bezpečným prijatím do kolektívu, vizuálnym oboznámením s režimom dňa a priebežnou komunikáciou so zákonným zástupcom alebo zástupcom zariadenia. Ak sa dieťaťu poskytuje podporné opatrenie alebo iná forma podpory, škola primerane zabezpečí, aby sa pri prijatí, prijatí prestupom alebo prechode do základnej školy pokračovalo v podpore podľa potrieb dieťaťa v spolupráci so zákonným zástupcom alebo zástupcom zariadenia a podľa potreby so zariadením poradenstva a prevencie.
Úlohy aktérov pri administratívnom postupe (MŠ)
Zákonný zástupca 
	alebo zástupca 	Prijímajúca škola	Pôvodná škola
zariadenia (ZZ)
Prijatie 	ZZ 	podá 	prihlášku 	Materská škola rozhodu-	Nevzťahuje sa. dieťaťa 	na terskej vzdelávanie škole. 	K v 	mapri--	je o prijatí alebo neprijatí dieťaťa. Podľa indi--
na pred-	hláške priloží potvrdenie 	viduálnej situácie dieťaťa primárne 	o zdravotnej spôsobilosti 	môže 	rozhodnúť 	aj 	o vzdelá-	od pediatra, ktoré obsa-	prijatí s určením adapvanie:	huje aj údaj o povinnom 	tačného 	pobytu 	alebo očkovaní dieťaťa. Ak ide 	diagnostického 	pobytu. o dieťa so zdravotným 	Pri nástupe dieťaťa venuje znevýhodnením, 	priloží 	pozornosť jeho adaptácii, aj odporúčanie pediatra 	postupnému 	oboznamoa správu z diagnostického 	vaniu s prostredím, reživyšetrenia zariadenia po-	mom dňa a kolektívom radenstva 	a 	prevencie. 	triedy. Ak ide o dieťa s nadaním, priloží aj správu z diagnostického vyšetrenia zariadenia poradenstva a prevencie.
Prijatie ZZ podá písomnú žiadosť Materská škola, do ktorej Pôvodná materská škola dieťaťa o prijatie dieťaťa prestupom do inej materskej - sa rozhoduje o prijatí dieťaťa žiadosť podáva, po doručení kópie rozhodnutia o prijatí dieťaťa -
prestu- školy. K žiadosti priloží pot- prestupom alebo nepri- prestupom poskytne pripom vrdenie o zdravotnej spôso- jatí dieťaťa prestupom. jímajúcej materskej škole do inej MŠ: bilosti od pediatra, ktoré Podľa individuálnej situá- kópiu dokumentácie obsahuje aj údaj o povin- cie dieťaťa môže rozhod- dieťaťa a vykoná súvisiace nom očkovaní dieťaťa. Ak núť aj o prijatí prestupom evidenčné úkony vrátane sa dieťaťu poskytuje pod- s určením adaptačného vykonania zmeny v cenporné opatrenie, priloží pobytu alebo diagnos- trálnom registri.
aj vyjadrenie zariadenia 	tického pobytu. Po prijatí poradenstva 	a 	preven-	dieťaťa prestupom vytvára cie na účel podporného 	podmienky na jeho plyopatrenia, z ktorého vy-	nulé začlenenie do nového plýva aktuálnosť potreby 	kolektívu a na nadväznosť poskytovania príslušného 	podpory.
podporného opatrenia. Ak ide o dieťa so zdravotným znevýhodnením, 	priloží aj odporúčanie pediatra a správu z diagnostického vyšetrenia zariadenia poradenstva 	a 	prevencie. Ak ide o dieťa s nadaním, priloží aj správu z diagnostického vyšetrenia zariadenia poradenstva a prevencie.
Prechod 	ZZ podá prihlášku dieťaťa 	Základná škola požiada 	Materská škola poskytne dieťaťa 	na vzdelávanie v základnej škole a podľa potreby spo-	príslušnú materskú školu o kópiu dokumentácie -	základnej škole kópiu dokumentácie dieťaťa, ktoré z MŠ 	lupracuje 	so 	základnou 	dieťaťa a využije ju na za-	v materskej škole plnilo do ZŠ	školou pri nástupe dieťaťa 	bezpečenie 	nadväznos-	povinné 	predprimárne do základného vzdeláva-	ti medzi predprimárnym 	vzdelávanie 	alebo nia.	a základným vzdelávaním, 	pokračovalo v plnení popodporu 	adaptácie 	vinného 	predprimárneho dieťaťa a na pokračovanie 	vzdelávania. Podľa potrev poskytovaní podpory, ak 	by spolupracuje pri zabezsa dieťaťu poskytovala.	pečení plynulého prechodu dieťaťa do základnej školy.
Konkrétne lehoty a rozsah poskytovanej dokumentácie sú uvedené v predchádzajúcej tabuľke. Táto tabuľka slúži ako stručný prehľad úloh jednotlivých aktérov s dôrazom na administratívny postup, adaptáciu dieťaťa a zabezpečenie nadväznosti podpory.
Základná škola Prestup žiaka ZŠ
Právny základ: § 31 školského zákona; § 37 zákona č. 321/2025 Z. z. 
Špecifiká:
· prestup možno uskutočniť kedykoľvek počas školského roka (nie je viazaný na polrok alebo začiatok školského roka; tzv. prestup žiaka z inej školy počas školského roka je v základných školách jedným z najčastejších prípadov),
· prestup žiaka na inú základnú školu je možný na základe písomnej alebo elektronickej žiadosti zákonného zástupcu adresovanej riaditeľovi prijímajúcej školy,
· v žiadosti sa odporúča uviesť: meno, priezvisko, rodné číslo alebo aspoň dátum narodenia a adresu bydliska žiaka, ročník, ktorý žiak navštevuje, názov a adresu základnej školy, ktorú žiak navštevuje, meno, priezvisko a adresu bydliska zákonného zástupcu, navrhovaný dátum prestupu,
· je podmienený vydaním rozhodnutia v správnom konaní.
Úlohy aktérov pri administratívnom postupe
	Zákonný zástupca	Prijímajúca škola	Pôvodná škola
· podá žiadosť o prijatie • vedie správne konanie, • v zákonnej lehote do 15 dní prestupom, • vydá rozhodnutie v správ- od doručenia kópie rozhod-
· zabezpečí dochádzku nom konaní (spravidla do 30 nutia odovzdá kópiu dokudo pôvodnej školy do času dní) vydaním rozhodnutia mentácie dieťaťa alebo žiaka nadobudnutia vykonateľnosti o prijatí/neprijatí prestupom, podľa § 28d ods. 3 a § 31 ods. 
	rozhodnutia,	• informuje pôvodnú školu.	3nej lehote, školského zákona     v zákon-
· splní 	 	povinnosti 	 	voči 
pôvodnej 	škole 	(učebnice, 	• nahlási zmenu do centrálnepomôcky).	ho registra.
Stredná škola
Prestup žiaka SŠ
Právny základ: § 35 školského zákona; § 37 zákona č. 321/2025 Z. z.  
Špecifiká:
· spravidla k polroku (1. 2.) alebo k novému školskému roku (1. 9.),
· môže byť podmienený: ο voľnou kapacitou triedy,
ο splnením študijných podmienok (prospech, správanie),
ο ďalšími okolnosťami, ktoré posudzuje riaditeľ školy pri rozhodovaní o prijatí prestupom.
Prestup a podanie žiadosti:
Prestup sa môže týkať rovnakého alebo iného študijného odboru alebo rovnakého alebo iného učebného odboru. Prestup z učebného odboru do študijného odboru nie je možný. Konanie sa začína na základe písomnej žiadosti zákonného zástupcu (pri neplnoletom žiakovi) alebo samotného žiaka (pri plnoletom žiakovi).
Žiadosť musí obsahovať:
· kópiu rozhodnutia o prijatí žiaka na pôvodnú strednú školu,
· kópiu posledného vysvedčenia,
· pri duálnom vzdelávaní povinný písomný súhlas zamestnávateľa – bez neho je rozhodnutie o prestupe neplatné,
· ak sa žiakovi poskytuje podporné opatrenie: vyjadrenie zariadenia poradenstva a prevencie, z ktorého jasne vyplýva, že potreba podpory stále trvá. Môže ísť aj o staršie vyjadrenie, t. j. nie je potrebné žiadať o nové vyjadrenie z dôvodu prestupu.
„Rozdielové skúšky“:
· pri prestupe na iný odbor vzdelávania sú rozdielové skúšky povinné,
· pri prestupe v rámci rovnakého odboru: riaditeľ posúdi rozdiely v učive a môže, ale nemusí, určiť rozdielové skúšky,
· riaditeľ určuje: predmety, rozsah, termín a spôsob hodnotenia rozdielových skúšok.
Poskytnutie kópie dokumentácie pri prijatí prestupom alebo prechode medzi školami
	Pôvodná škola	Prijímajúca škola
Pri prijatí dieťaťa alebo žiaka prestupom Pri prijatí dieťaťa alebo žiaka prestupom pôvodná škola poskytne prijímajúcej škole kópiu prijímajúca škola prijme kópiu dokumentácie dokumentácie dieťaťa alebo žiaka v rozsahu dieťaťa alebo žiaka a využije ju na zabezpečenie ustanovenom školským zákonom. Forma nadväznosti výchovy a vzdelávania a podpory poskytnutia kópie dokumentácie dieťaťa alebo dieťaťa alebo žiaka, ak sa mu poskytuje. 
žiaka je vecou dohody riaditeľov. Pri prijatí dieťaťa prestupom do inej materskej školy prijímajúca materská škola bez zbytočného odkladu poskytne kópiu rozhodnutia pôvodnej materskej škole.
Pri prechode dieťaťa z materskej školy Pri prechode dieťaťa z materskej školy do základnej do základnej školy materská škola poskytne školy základná škola požiada riaditeľa príslušnej základnej škole kópiu dokumentácie dieťaťa, materskej školy o poskytnutie kópie dokumentácie ktoré v materskej škole plnilo povinné pred- dieťaťa do 15. septembra. Po doručení dokumentácie primárne vzdelávanie alebo pokračovalo ju využije na zabezpečenie nadväznosti výchovy v plnení povinného predprimárneho vzdelávania, a vzdelávania a podpory dieťaťa. Podľa potreby a to do 15 dní od doručenia žiadosti riaditeľa a v nevyhnutnom rozsahu oboznámi príslušných základnej školy. pedagogických zamestnancov, odborných 
zamestnancov alebo školský podporný tím s relevantnými informáciami.
Cieľom poskytovania kópie dokumentácie nie je len splnenie administratívnej povinnosti, ale najmä zabezpečenie plynulej nadväznosti výchovy a vzdelávania a podpory dieťaťa alebo žiaka v novom školskom prostredí vrátane zohľadnenia okolností súvisiacich s bezpečnosťou prostredia.
Podpora detí a žiakov pri prechode medzi školami - Príručka pre školy
Podpora detí a žiakov pri prechode medzi školami - Príručka pre školy
Podpora detí a žiakov pri prechode medzi školami - Príručka pre školy

Špecifiká pre SŠ
Po rozhodnutí o prijímaní prestupom
· Riaditeľ prijímajúcej školy bezodkladne pošle kópiu rozhodnutia riaditeľovi pôvodnej školy.
· Prestup sa realizuje spravidla k 1. septembru. Žiak prestáva byť žiakom pôvodnej školy deň pred nástupom do novej školy; od toho dňa prechádza zodpovednosť na prijímajúcu školu.
Pôvodná škola
· Do 15 dní od doručenia kópie rozhodnutia odovzdá kópiu kompletnej dokumentácie žiaka vrátane pedagogickej dokumentácie, ďalšej dokumentácie, podkladov k ukladaniu    výchovných opatrení, podkladov k poskytovaniu podporných opatrení, informácií podľa § 144 ods. 7 písm. d) školského zákona a dokladov od orgánu sociálnoprávnej ochrany a sociálnej kurately (ak existujú).
· Vykoná zmenu v centrálnom registri.
Prijímajúca škola
· Dokumentáciu prevezme, založí do novej evidencie a zabezpečí kontinuitu podporných opatrení.

Ojedinelé situácie 
Prestup počas 1. ročníka
• Možný len výnimočne – musí byť riadne odôvodnený (zdravotné, sociálne alebo iné závažné dôvody).
!! Dôležité upozornenie pre riaditeľa
Rozhodnutie o prijímaní prestupom NIE JE rozhodnutím vydaným v prijímacom konaní. Má samostatný právny režim a nesmie sa zamieňať s „prijímačkami“.
Dieťa alebo žiak, ktorý je cudzincom
Právny základ: Zaraďovanie detí a žiakov cudzincov upravuje  § 146 školského zákona č. 245/2008 Z. z. 
Poznámka: Vzhľadom na to, že novelizácia školského zákona je aktuálne v medzirezortnom pripomienkovom konaní (proces LP/2026/351, sledovateľný na portáli Slov-Lex) a predpokladajú sa aj zmeny pri adaptačných triedach, odporúčame školám overiť aktuálne platné znenie príslušných ustanovení pred uplatnením postupu v praxi.
Špecifiká:
· Dieťa alebo žiak, ktorý je cudzincom, môže byť prijatý do školy kedykoľvek počas školského roka bez ohľadu na polrok alebo začiatok školského roka.
· Ak žiak nastupuje priamo zo zahraničia bez predchádzajúcej dokumentácie zo slovenskej školy, obec je povinná informovať príslušnú školu o príchode rodiny s deťmi v školopovinnom veku na jej území. Tento krok je kľúčový pre včasné začlenenie žiaka do výchovno-vzdelávacieho procesu a bude podrobnejšie rozpracovaný v pripravovanej Príručke k adaptačným triedam pre deti a žiakov cudzincov (pripravuje MŠVVaM SR).
· Prijímajúca škola pri príchode žiaka bez dokumentácie postupuje podľa aktuálne platných pravidiel uznávania predchádzajúceho vzdelania; ak dokumentácia chýba úplne, zaradenie do ročníka sa určuje najmä na základe veku žiaka a orientačného rozhovoru.
· Pre deti a žiakov z Ukrajiny sa uplatňuje postup podľa aktuálnych usmernení, 
ktoré sú dostupné aj na portáli ukrajina.minedu.sk.
Diagnostika jazykovej úrovne ako súčasť prijatia
Súčasťou prijatia žiaka cudzinca je aj vstupná diagnostika úrovne ovládania vyučovacieho jazyka podľa Spoločného európskeho referenčného rámca pre jazyky (SERR). Výsledok tejto diagnostiky je podkladom pre rozhodnutie, akú formu podpory je potrebné poskytnúť cudzincovi. Nástroje na jazykovú diagnostiku spolu s ďalšími diagnostickými nástrojmi budú vznikať v rámci národného projektu Podpora inkluzívneho vzdelávania a adaptácie detí a žiakov cudzincov (F4EF_ Future for Education of Foreigners, ďalej  ako NP F4EF) a budú voľne dostupné pre školy.
Úlohy aktérov
Podrobný postup vrátane kritérií zaraďovania do adaptačných tried, lehôt a diagnostických nástrojov je rozpracovaný v pripravovanej Príručke pre adaptačné triedy pre deti a žiakov cudzincov (MŠVVaM SR).
	Zákonný zástupca	Prijímajúca škola	Obec / iné inštitúcie
Podá žiadosť o prijatie, posky- Zaradí žiaka na základe veku, Pri príchode rodiny zo zahtne dostupnú dokumentáciu dostupnej dokumentácie a ori- raničia informuje príslušnú zo zahraničia, ak existuje. entačného rozhovoru, zabez- školu o deťoch školopovinného pečí vstupnú jazykovú diag- veku.
nostiku, rozhodne o poskytnutí podporných opatrení, prípadne o zaradení do adaptačnej triedy (súčasťou je aj súhlas zákonného zástupcu).
Komunikačný a akademický jazyk (BICS a CALP)
Pri práci so žiakom cudzincom je dôležité rozlišovať medzi dvoma úrovňami jazykovej kompetencie (Cummins, 2001):
· Komunikačný jazyk (BICS – Basic Interpersonal Communicative Skills) – jazyk bežnej konverzácie, ktorý si žiak osvojí spravidla za 1 – 2 roky pobytu v novom jazykovom prostredí.
· Akademický jazyk (CALP – Cognitive Academic Language Proficiency) – jazyk potrebný na zvládnutie abstraktných pojmov, odborných textov a učebných výstupov, ktorého osvojenie trvá spravidla 5 – 7 rokov.
ο Poznámka: V Katalógu podporných opatrení 2026 sa počíta s nasledujúcou formou podpory: „V prípade nedostatočnej znalosti odborného (akademického) jazyka je odporúčaná jazyková podpora s časovou dotáciou 
100 vyučovacích hodín vo forme doplňujúceho jazykového kurzu.“
Prečo je to dôležité pri prechodoch:
Dieťa alebo žiak, ktorý po dvoch rokoch pôsobí jazykovo plynulo v bežnej komunikácii, môže naďalej výrazne zaostávať v akademickom jazyku potrebnom na zvládnutie učiva. Pri prechode na vyšší stupeň vzdelávania (najmä ZŠ → SŠ) hrozí riziko, že učitelia alebo výchovní poradcovia nesprávne vyhodnotia jazykovú pripravenosť žiaka len na základe komunikačnej plynulosti a podcenia potrebu ďalšej jazykovej podpory.
Psychosociálna diagnostika a riziko traumy
Pri deťoch a žiakoch cudzincoch, najmä s utečeneckou skúsenosťou, je potrebná zvýšená pozornosť. Žiaci na druhom stupni vzdelávania sú náchylnejší na úzkosť súvisiacu s integráciou do nového kolektívu a u detí/žiakov s migračnou traumou je nevyhnutný trauma-rešpektujúci prístup pri práci školského podporného tímu. Podrobnejšie k tejto téme pozri pripravovanú Príručku pre adaptačné triedy pre deti a žiakov cudzincov.
Rola komunitného asistenta ako jazykového a kultúrneho mosta
Pri prechodoch žiakov cudzincov odporúčame kombinovať Buddy program s podporou napr. od komunitného asistenta (zamestnanec školy alebo školského zariadenia, ktorý vykonáva podporné činnosti podľa § 152c zákona č. 245/2008 Z. 
z.), ktorý hovorí materinským jazykom žiaka. Bežný spolužiak-buddy totiž nemusí zvládnuť komunikáciu so žiakom bez zdieľaného jazyka. V rámci NP F4EF sa počíta pri pilotných adaptačných triedach so zavedením pozície komunitného asistenta, ktorý bude túto rolu plniť systematicky. Odporúčaný model „buddy + asistent” prepája rovesnícku podporu s jazykovou a kultúrnou asistenciou.
Spolupráca so zákonným zástupcom v jazyku, ktorému rozumie
Komunikácia so zákonným zástupcom žiaka cudzinca by mala prebiehať v jazyku, ktorému rozumie, s využitím tlmočníka alebo viacjazyčných materiálov. Podrobný postup bude rozpracovaný v pripravovanej Príručke pre adaptačné triedy pre deti a žiakov cudzincov.
Zaraďovanie do rovesníckej skupiny mimo adaptačnej triedy
Odporúčame zaraďovať žiaka cudzinca do spoločných hodín s kmeňovou triedou už od prvých týždňov, a to najmä pri predmetoch s nižšou jazykovou náročnosťou (telesná výchova, výtvarná výchova, hudobná výchova). Tento mechanizmus urýchľuje sociálnu inklúziu a je vhodné ho prepojiť s aktivitami v kapitolách 3.4. 
(Spoločné dni učenia) a 3.6. (Mimoškolské aktivity).
Jazyková a psychosociálna adaptácia
Deti a žiaci cudzinci pri prechode medzi školami čelia okrem bežných adaptačných výziev aj špecifickým bariéram –  jazykovým, kultúrnym a v niektorých prípadoch aj psychosociálnym (najmä u detí s migračnou alebo utečeneckou skúsenosťou). 
Zaradenie do adaptačnej triedy:
Žiak je do adaptačnej triedy zaraďovaný na základe vstupnej jazykovej diagnostiky (spravidla úroveň A1– A2 podľa SERR). O zaradení rozhoduje riaditeľ školy na návrh triedneho učiteľa alebo výchovného poradcu. Zaradenie je časovo obmedzené (najviac na jeden školský rok), bez možnosti opätovného zaradenia v ďalšom školskom roku. Presné kritériá a proces zaraďovania budú podrobne upravené v Príručke pre adaptačné triedy pre deti a žiakov cudzincov po jej zverejnení.
Nárok na jazykový kurz:
Každý novoprichádzajúci žiak cudzinec má nárok na základný jazykový kurz, prípadne na rozširujúci jazykový kurz. Ide o konkrétne podporné opatrenie, ktoré škola poskytuje bez ohľadu na to, či je žiak zaradený do adaptačnej triedy alebo do kmeňovej triedy.
Nárok na úpravu obsahu a hodnotenia:
Žiak cudzinec má nárok na úpravu obsahu vzdelávania a spôsobu hodnotenia, ktorý zohľadňuje jeho aktuálnu úroveň ovládania vyučovacieho jazyka. Keďže momentálne prebieha novelizácia školského zákona, je potrebné sledovať aktuálnu platnosť príslušných ustanovení: Sledovanie legislatívneho procesu novely školského zákona. Tento nárok je osobitne dôležitý pri prechode zo základnej na strednú školu, pretože žiaci budú mať nárok na upravené prijímacie skúšky (platnosť od 09/2028) a upravenú maturitnú skúšku (od 09/2026). 
Odkazy na previazané dokumenty 
· Katalóg podporných opatrení 2026
· Príručka pre adaptačné triedy pre deti a žiakov zo sociálne znevýhodneného prostredia a marginalizovaných rómskych komunít 
· Príručka pre adaptačné triedy
· Proces prijímania detí a žiakov z Ukrajiny
· Nástroje vstupnej jazykovej diagnostiky 
· Manuál k inklúzii detí cudzincov (NIVaM)
Často kladené otázky
· Je prestup právne nárokovateľný? Nie automaticky; ide o rozhodnutie prijímajúcej školy v správnom konaní.
· Môže škola odmietnuť prijatie dieťaťa alebo žiaka prestupom? Áno – najmä z kapacitných dôvodov.
· Na prijatie prestupom sa vyžaduje súhlas pôvodnej školy? Nie. Rozhoduje len škola, 
do ktorej sa dieťa alebo žiak hlási. Prestup dieťaťa povoľuje riaditeľ prijímajúcej školy.
Pre MŠ
· Musí zákonný zástupca uviesť dôvod prestupu? Nie je to zákonná povinnosť, no uvedením dôvodu (napr. zmena bydliska, zdravotné dôvody) možno žiadosť posilniť.
· Čo sa stane s povinným predprimárnym vzdelávaním pri prestupe? Dieťa v povinnom predprimárnom vzdelávaní musí navštevovať MŠ naďalej – prestup nezbavuje zákonného zástupcu tejto povinnosti. Pri prestupe je nevyhnutné zabezpečiť nepretržitú dochádzku.
· Viac informácií nájdete: https://www.minedu.sk/manual-predprimarne-vzdelavanie/
Pre ZŠ
· Možno prestúpiť do  ZŠ pre žiakov so špeciálnymi výchovno-vzdelávacími potrebami alebo do ZŠ s triedou pre žiakov so špeciálnymi výchovno-vzdelávacími potrebami (ďalej len ŠVVP), napr. so športovou triedou? Áno, ale školy alebo triedy pre žiakov so ŠVVP môžu mať ďalšie podmienky prijímania (napr. overovanie športových predpokladov, ak ide o dieťa s nadaním). Tieto podmienky určuje riaditeľ školy.
· Musí žiak počas vybavovania prestupu navštevovať pôvodnú školu? Áno – zákonný zástupca je povinný zabezpečiť dochádzku do pôvodnej školy až do dňa, keď rozhodnutie o prijímaní prestupom nadobúda právoplatnosť. 
· Na základe čoho môže žiak prestúpiť na inú základnú školu? Žiak základnej školy môže do inej základnej školy prestúpiť na základe písomnej žiadosti zákonného zástupcu. V prípade, že ide o žiaka, ktorý je v striedavej starostlivosti obidvoch rodičov, rozhodnutie vydá škola obidvom rodičom.
· Kto rozhoduje o prijatí žiaka na novú školu? Rozhoduje základná škola, do ktorej sa žiak hlási. Nová škola, do ktorej chce žiaka zákonný zástupca „prehlásiť“, musí mať voľné miesto v triede príslušného ročníka a riaditeľ tejto školy musí s prijatím žiaka súhlasiť. Rodič ohlási túto zmenu riaditeľovi školy, ktorú žiak pôvodne navštevoval (nie je to však povinnosť vyplývajúca zo zákona). Právo podať odvolanie má každý z rodičov bez ohľadu na doručovanie.
· Kedy je prestup žiaka považovaný za platný? Relevantným dokladom o prestupe je až písomné rozhodnutie riaditeľa školy, do ktorej sa žiak hlási.
· Čo musí obsahovať rozhodnutie o prijatí žiaka? V rozhodnutí musí byť presne uvedený termín, od ktorého sa začne vzdelávanie žiaka v škole, do ktorej prestúpil.
Pre SŠ
· Kedy môže prestúpiť na iný študijný odbor žiak strednej školy s osemročným štúdiom? Prestup je možný až začiatkom 5. ročníka. Výnimkou je prestup na päťročné gymnázium, ktorý je možný už začiatkom 4. ročníka.
· Aké sú podmienky prestupu na športové, umelecké školy a konzervatóriá? Podmienkou prestupu je úspešné vykonanie skúšky na overenie špeciálnych schopností, zručností alebo nadania (talentovej skúšky).  
· Čo je potrebné pri prestupe do strednej športovej školy? Vyžaduje sa potvrdenie národného športového zväzu, že žiak je zaradený v zozname talentovaných športovcov. Táto podmienka sa nevzťahuje na prestup z inej strednej športovej školy.
· Ako sa postupuje pri prestupe z bilingválneho štúdia do štvorročného programu? Ak žiak prestupuje zo 4. alebo 5. ročníka bilingválneho štúdia do 4. ročníka štvorročného programu, riaditeľ školy prevezme výsledky zo slovenského jazyka a literatúry (externú aj internú časť maturitnej skúšky, ak ich žiak absolvoval) a tieto výsledky uvedie na vysvedčení o maturitnej skúške.

3. Aktivity na podporu začlenenia detí alebo žiakov
3.1. Sprievodca do vrecka
Sprievodca do vrecka je malá informačná brožúrka (alebo iný formát primeraný veku), ktorú dostane každé nové dieťa a každý nový žiak pri nástupe do školy. Obsahuje základné informácie, ktoré mu pomôžu zorientovať sa v novom prostredí rýchlejšie a s menším stresom. Ľahko editovateľný dokument nájdete ako odkaz na stiahnutie pri jednotlivých úrovniach školy (MŠ, ZŠ, SŠ).
Informovanosť znižuje stres. Deti, ktoré vedia, čo ich čaká, sa cítia bezpečnejšie a rýchlejšie sa začlenia.
Materská škola
Obsah brožúrky pre rodičov detí z MŠ
Pre deti predškolského veku nie je klasická brožúrka vhodná – namiesto nej odporúčame informovať zákonných zástupcov alebo zástupcu zariadenia a pripraviť deťom vizuálny režim dňa:
„Môj deň v MŠ“  – poskytnite zákonným zástupcom alebo zástupcom zariadenia informácie k postupnosti aktivít, ktoré si môžu s deťmi doma skúsiť a prejsť, aby si pomaly zvykli na daný režim. Odporúčame k tomu vytvoriť jednoduchý obrázkový prehľad dňa v materskej škole: príchod, hra, jedlo, pobyt vonku, oddych, spoločné činnosti, odchod domov. Pri deťoch v materskej škole je denný režim dôležitou súčasťou výchovno-vzdelávacieho procesu.
Vhodné pri: prijatí dieťaťa na predprimárne vzdelávanie, prijatí dieťaťa prestupom, pri dieťati, ktoré je cudzincom (keďže umožňuje porozumenie režimu aj bez plnej znalosti vyučovacieho jazyka.)  Príklad prehľadu na stiahnutie TU.
Dôležité kontakty a pravidlá – stručný prehľad pre zákonných zástupcov alebo zástupcov zariadenia, aby vedeli, na koho sa majú kedy obrátiť a získali rýchly prehľad interných pravidiel.
Komunikačná karta dieťaťa – je dôležité  získať základné informácie od zákonného zástupcu alebo zástupcu zariadenia o tom, čo dieťaťu pomáha pri odlúčení, čo je preň náročné, ako komunikuje, čo potrebuje pri oddychu alebo stravovaní. 
(Osobitne dôležité pri dieťati so ŠVVP).
Tipy, ako pomôcť dieťaťu zvládať zmenu – nápady, ako sa môžu doma pripravovať na zmenu prostredia, návykov a pravidiel
Stiahnite si šablónu TU
Základná škola
Obsah brožúrky pre žiakov ZŠ
Brožúrka by mala byť farebná, prehľadná a priateľská aj pre deti, ktoré nevedia ešte čítať (využitie obrázkov a piktogramov). Odporúčaný obsah:
Rozvrh hodín a prestávok – časy zvonenia, kedy je obed.
Kreslená mapa školy – kde je moja trieda, toalety, jedáleň, telocvičňa, knižnica, kabinety. Je dôležité, aby nebol využitý presný plán školy, ale iba ilustrovaná približná mapa kvôli bezpečnostným rizikám. 
Pravidlá školy – jednoducho napísané (kedy a ako sú mobily zakázané, kedy sa zatvára vchod a pod.).
Dôležité osoby – meno triedneho učiteľa, školského psychológa, výchovného poradcu.
Kontakty – dôležité kontaktné údaje, web školy, na koho sa obrátiť a kedy.
Časté otázky a odpovede  – najčastejšie otázky, nejasnosti a pod. Stiahnite si šablónu TU
Stredná škola
Obsah brožúrky pre žiakov SŠ
Brožúrka pre stredoškolákov by mala byť stručná a praktická. Odporúčaný obsah:
Rozvrh a prestávky – časy zvonenia, kedy je obed a informácie o voľných hodinách a kde ich možno tráviť. Rýchly prehľad školského roka a plánovaných aktivít.
Mapa školy – triedy, toalety, jedáleň, telocvičňa, knižnica, kabinety. Je dôležité, aby nebol využitý presný plán školy, ale iba ilustrovaná približná mapa kvôli bezpečnostným rizikám.
Digitálne nástroje – ako sa prihlásiť do Edupage/Teams, kde nájsť zadania, ako komunikovať s učiteľmi.
Pravidlá a očakávania – školský poriadok stručne.
Dôležité osoby – meno triedneho učiteľa, školského psychológa, výchovného poradcu.
Záujmové krúžky a aktivity – čo škola ponúka, ako sa zapojiť.
Kontakty a linky pomoci – dôležité kontaktné údaje, web školy, na koho sa obrátiť a kedy, kontakt na centrum poradenstva a prevencie (CPP), krízové linky (Linka detskej istoty, IPčko a pod.).
Žiacka rada / Triednická hodina – ako funguje, kde môžu žiaci vyjadriť svoj názor. Stiahnite si šablónu TU
	 	Tipy pre deti a žiakov cudzincov
Vizuálna/piktogramová verzia pre žiakov s nedostatočnou znalosťou vyučovacieho jazyka
Podobne ako pri deťoch v materskej škole (pozri „Môj deň v MŠ”), odporúčame pre žiakov ZŠ a SŠ s nedostatočnou znalosťou vyučovacieho jazyka pripraviť vizuálnu mapu školy a piktogramový prehľad rozvrhu a pravidiel, ktorý umožňuje orientáciu v novom prostredí bez plnej znalosti jazyka. Podrobnejšie metodické spracovanie vizuálnych a piktogramových pomôcok pre žiakov cudzincov je k dispozícii v Manuáli k inklúzii detí cudzincov (NIVaM, od str. 28)
Šablónu sprievodcu odporúčame pripraviť aj v ďalších jazykoch podľa aktuálneho zloženia žiakov danej školy alebo regiónu. Škola by mala pri výbere jazykových mutácií vychádzať z reálneho zloženia svojich žiakov, nielen z uvedeného zoznamu.
3.2. Buddy program 
Čo je Buddy program?
Buddy program je forma rovesníckej podpory, v ktorej jeden žiak dobrovoľne sprevádza a podporuje spolužiaka. Na účely tejto príručky chápeme Buddy program ako systém, kde starší alebo dlhšie zaradení žiaci (buddies) sprevádzajú nových žiakov počas prvých mesiacov na novej škole. Tento program pomáha budovať vzťahy, predchádzať izolácii a vytvárať inkluzívnu kultúru v škole.
Buddy program nie je len o tom, že starší žiak ukáže novému, kde je jedáleň. Je to o tom, aby nový žiak mal niekoho, na koho sa môže obrátiť dôverne, kamarátsky a jednoducho.
Ako začať?
	Krok	Popis 	Dokument
1 Prečítajte si 	Otvorte si dokument „Čo je Buddy 	Otvoriť základné info	program?“ a zoznám sa s konceptom. 	dokument
Je určený pre koordinátorov a vedenie školy a zahŕňa základné informácie o programe, jeho cieľoch a prínosoch.
2 Určite 	Určite PZ, OZ alebo člena ŠPT, ktorý 	Materiál pre supervízora	bude koordinovať program. Materiál 	supervízora ho prevedie celým procesom.
3 Získajte	Oslovte starších žiakov a dajte im 	Materiál dobrovoľníkov	materiál pre buddies – vysvetlí im ich 	pre buddies rolu a čo sa od nich očakáva.
4 Privítajte	Každý nový žiak dostane uvítací 	Uvítací nových žiakov	materiál a spozná svojho buddyho.	materiál
5 Zhodnotenie 	Počas programu vyplňte dotazník – 	Dotazník priebehu programu	zisťujte, či spolu dvojica vychádza a či nepotrebujú podporu.
6 Ocenenie 	Po úspešnom ukončení programu 	Certifikát 
dobrovoľníkov	alebo na konci školského roka oceňte 	na stiahnutie dobrovoľníkov (buddies) za ich ochotu sa zapojiť.
Buddy programy znižujú pocit izolácie u nových žiakov a pomáhajú vytvárať inkluzívnu kultúru v škole.
Základná škola Buddy program pre ZŠ  	Cieľ: 
Pomôcť novým žiakom 1. ročníka alebo prestupujúcim žiakom zorientovať sa.
Kto sú buddies: Starší alebo dlhšie zaradení žiaci, ktorí sa dobrovoľne prihlásia a absolvujú krátku prípravu, kde sa oboznámia s ich rolou, očakávaniami a dostanú všetky informácie k tomu, aby sa aj oni mali na koho obrátiť v nejasnej alebo nepríjemnej situácii. Pri prestupoch to môže byť aj spolužiak.
Trvanie: Prvý polrok alebo minimálne prvý mesiac.
Čo buddy robí:
· prevedie nového žiaka po škole prvý deň,
· sprevádza ho na obed a na prestávkach,
· je dostupný kedykoľvek na otázky,
· vie na koho sa môže obrátiť, ak vidí, že nový žiak má ťažkosti.
Príprava buddies: Krátke stretnutie (30–60 minút) s učiteľom alebo členom ŠPT o tom, čo robiť, čo nerobiť a kedy sa obrátiť na dospelého.
	  	Ocenenie: Certifikát, pochvala na triednej hodine.

Stredná škola Buddy program pre SŠ
 Cieľ: 
Pomôcť novým žiakom 1. ročníka alebo prestupujúcim žiakom zorientovať sa.
Kto sú buddies: Starší alebo dlhšie zaradení žiaci, ktorí sa dobrovoľne prihlásia a absolvujú krátku prípravu, kde sa oboznámia s ich rolou, očakávaniami a dostanú všetky informácie k tomu, aby sa aj oni mali na koho obrátiť v nejasnej alebo nepríjemnej situácii. Pri prestupoch to môže byť aj spolužiak.
Trvanie: Prvý polrok alebo minimálne prvý mesiac.
Čo buddy robí:
· prvý deň ho privíta a prevedie školou, prípadne dostanú na seba kontakt pred začiatkom školského roka/nástupom, aby sa vedel nový žiak dopýtať otázky a nejasnosti,
· ak je to spolužiak, pozve ho do skupinového chatu triedy,
· raz za týždeň sa krátko stretnú a opýta sa nového žiaka, ako sa mu darí, či niečo nepotrebuje,
· odpovie na otázky o škole, učiteľoch, školských zvykoch.
Príprava buddies: Krátke stretnutie (30–60 minút) s učiteľom alebo členom ŠPT o tom, čo robiť, čo nerobiť a kedy sa obrátiť na dospelého.
 	Ocenenie: Certifikát, pochvala na triednej hodine, hodiny dobrovoľníctva,   	zmienka v školskom časopise.
3.3. Privítanie / Pasovanie / Imatrikulácie
Privítacie aktivity sú slávnostným alebo aj zábavným spôsobom, ako uvítať nové deti a žiakov do školského kolektívu. Na rôznych stupňoch vzdelávania nadobúdajú rôznu podobu – od jemného a hravého privítania v materskej škole, cez pasovanie prvákov na základnej škole, až po imatrikulácie na strednej škole. Spoločným menovateľom by malo byť, že každé takéto podujatie je pre nových žiakov príjemné a bezpečné uvítanie do kolektívu. 
Dôležité upozornenie
Aktivity musia byť dobrovoľné, bezpečné a inkluzívne.
· Žiadne aktivity, ktoré by mohli byť ponižujúce, zosmiešňujúce alebo vyvolávajúce nepríjemné pocity.
· Žiadne verejné hodnotenie výkonu, vzhľadu alebo osobnostných vlastností nových žiakov.
· Nový žiak nikdy nesmie byť vystavený situácii, kde si musí „zaslúžiť”  prijatie.
· Pozor na aktivity, ktoré sú vtipné len pre starších žiakov, nie pre nových – humor 
musí byť obojstranný.
Materská škola
Privítanie dieťaťa v materskej škole
	 	Cieľ: 
Dôraz na jemný a individuálny prístup – dieťa má právo na vlastné tempo adaptácie, bez nátlaku na verejné vystupovanie. 
Pri nástupe: 
· označiť osobný priestor dieťaťa obrázkom alebo symbolom, ktorý si môže prvý deň vybrať; ideálne umožniť krátku adaptačnú návštevu. 
· osobné privítanie učiteľom, ukázanie „jeho miesta“; predstavenie ostatným deťom; mať pripravený tichý kútik pre prípad zahltenia. 
· neskôr si môžu urobiť krátky rituál v kruhu, kde deti nakreslia novému kamarátovi obrázok alebo mu povedia pekné slovo; symbolické „pasovanie za člena triedy”. 
	 	Čas: prvý deň nástupu
Základná škola
Pasovanie prvákov pre ZŠ – Nápady na aktivity
	 	Cieľ: 
Zoznámiť nových žiakov so školou a spolužiakmi zábavnou formou.
Nápady na aktivity:
· Kvíz o škole (vtipné aj dôležité otázky)
· Lov pokladu po škole
· Spoločná tvorivá aktivita (maľba, koláž triedy)
· Šport a hry vonku
Organizácia: Triedny učiteľ + žiaci 4.–5. ročníka.
	 	Čas: koniec septembra.
Stredná škola
Imatrikulácie pre SŠ – Nápady na aktivity
 Cieľ: 
Budovanie školského ducha, spoznávanie sa, zoznámenie so školou, zábava.
Nápady na aktivity:
· Kvíz o škole a učiteľoch (vtipné aj relevantné otázky, ktoré budú odsúhlasené učiteľmi)
· Olympiáda vtipných a tematických disciplín
· Escape room, detektívka
· Šport a hry vonku
Organizácia: Školský parlament, najvyššie ročníky + koordinácia s učiteľmi.
	 	Čas: koniec septembra.
Pre žiakov, ktorí sú cudzincami: Kde sa dá, vytvorte program s titulkami alebo v zjednodušenom jazyku, buddy môže asistovať pri porozumení.
Škola by mala mať vopred schválený program a zabezpečiť dozor dospelých.
3.4. Spoločné dni učenia
Spoločné dni učenia sú podujatia, kde sa PZ a OZ a žiaci z rôznych stupňov (alebo rôznych škôl) vedia spojiť pri vzdelávacích, interaktívnych a zábavných aktivitách. Tým sa búrajú bariéry a strach z neznámych ľudí a nového školského kolektívu. Zároveň to vytvára príležitosť na neformálne zdieľanie a nadväzovanie kontaktov medzi PZ a OZ. Táto aktivita je  určená najmä pre deti posledného ročníka MŠ pred nástupom do ZŠ, žiakov posledných ročníkov ZŠ a skorých ročníkov SŠ – v spojených školách alebo regiónoch, kde typicky veľa žiakov prechádza z jednej školy na druhú.
Stretnutie s budúcimi učiteľmi a spolužiakmi ešte pred nástupom do novej školy výrazne znižuje úzkosť pri prechode.
Materská škola
Spoločné dni učenia – MŠ a ZŠ
 Cieľ: 
Plynulý prechod detí z materskej školy do základnej školy – spoznať prostredie, znížiť obavy a prepojiť pedagógov oboch stupňov.
Príklady aktivít:
· Prehliadka ZŠ (trieda, jedáleň, dvor, šatňa)
· Krátka spoločná aktivita detí MŠ a žiakov ZŠ (tvorivá dielňa, hra, čítanie)
· Starší žiaci v roli sprievodcov 
· Spoznávanie školského režimu (zvonenie, prestávka, jedáleň)
Organizácia: Riaditeľ MŠ dohodne termín a program s partnerskou ZŠ. Krátke stretnutie pedagogických zamestnancov oboch škôl pred návštevou.
Ideálne prostredie: Škola ZŠ – triedy, školský dvor, jedáleň.
Termín: apríl – máj.
Dôležité: Stretnutie bez tlaku na výkon alebo hodnotenie.
Základná škola
Spoločné dni učenia – ZŠ a SŠ
	 	Cieľ: 
Stretnutie žiakov 9. ročníka ZŠ s ich budúcimi učiteľmi a žiakmi zo SŠ v rámci kariérovej výchovy a prechodu na stredoškolské vzdelávanie.
Príklady aktivít:
· Športový deň
· Vonkajšie tvorivé dielne
· Spoločná hra alebo multidisciplinárna olympiáda zameraná na konkrétny predmet či odbor
· Deň otvorených dverí so stretnutím so žiakmi vyšších ročníkov SŠ
Organizácia: Riaditeľ ZŠ dohodne termín a program s partnerskou SŠ (prednostne spriaznenou alebo spádovou školou). Aktivita je súčasťou kariérovej výchovy – nie náhrada za DOD, ale doplnok pre všetkých žiakov 9. ročníka. Organizáciu aktivít môžu zastrešiť žiaci vyšších ročníkov SŠ a/alebo učitelia.
Ideálne prostredie: Priestory SŠ alebo vonku – školský dvor, park.
Termín: november – január (pred podaním prihlášok na SŠ).
Poznámka: Aktivita je najrealizovateľnejšia medzi spriaznenými alebo spojenými školami. Pre školy bez prirodzenej partnerskej SŠ možno aktivitu zaradiť do existujúcej spolupráce škôl v rámci obce alebo zriaďovateľa.
Stredná škola
Spoločné dni učenia – SŠ a ZŠ
 Cieľ: 
Prvé stretnutie a začlenenie budúcich prvákov SŠ pomocou spoločných aktivít žiakov a učiteľov ZŠ a SŠ.
Príklady aktivít, ktoré môžu organizovať žiaci SŠ:
· Workshopy / krúžky (napr. 3D tlač, robotika, varenie, divadlo)
· Panelová diskusia: „Čo by si chcel/a vedieť pred nástupom na SŠ?“ – odpovedajú žiaci SŠ
· Kooperatívne hry medzi žiakmi ZŠ a SŠ (v dvojiciach ZŠ + SŠ)
· Výmena učiteľov – učitelia SŠ si pripravia aktivity so žiakmi ZŠ a naopak Organizácia: Riaditeľ dohodne termín a približný program s partnerskou školou, a samotný program môžu tvoriť žiaci SŠ a učitelia ZŠ + SŠ spoločne.
Termín: máj–jún.

3.5. Vnímavý školský klub detí
Školský klub detí (ŠKD) je dôležitým miestom pre žiakov, ktorí trávia v škole veľa času po vyučovaní. Vychovávatelia majú jedinečnú príležitosť vytvoriť bezpečný priestor v škole po vyučovaní, kde sa deti môžu uvoľniť, zabaviť, zrelaxovať po výučbe, spracovať emócie a budovať priateľstvá.
Pre nových žiakov môže byť školský klub detí prvým miestom, kde sa prirodzene začlenia do kolektívu – bez tlaku výkonu a hodnotenia, ktoré sú spojené s vyučovaním. Vychovávateľ zohráva kľúčovú úlohu pri sledovaní toho, ako sa nový žiak v kolektíve orientuje, a môže aktívne podporiť jeho začlenenie, napríklad cielene ho zapojiť do skupinových hier alebo jednoducho vytvoriť situácie, kde sa deti prirodzene spoznajú. Dôležité je, aby sa nový žiak necítil prehliadnutý ani vyčlenený, ale stal sa od prvého dňa prirodzenou súčasťou skupiny.
Zároveň sa môžete inšpirovať aj aktivitami z príručiek k hodinám pre podporu duševnej pohody a bezpečného prostredia v triede. Dôležité pre raný školský vek
1. cyklus     
V tomto veku sa deti učia základné emocionálne zručnosti – pomenovať pocity, zdieľať ich a zvládať jednoduché situácie. Pre nové deti je obzvlášť dôležitý pocit bezpečia a rituály, ktoré im pomáhajú orientovať sa v novom prostredí. Je veľmi nápomocné mať nejaké opakujúce sa krátke, hravé a vizuálne aktivity, ktoré podporia rutinu.
Dôležité pre starší školský vek
2. cyklus     
Starší žiaci majú rozvinutejšie verbálne a sociálne schopnosti. Aktivity môžu byť komplexnejšie, s priestorom na reflexiu, diskusiu a skupinovú spoluprácu. Pre nových žiakov vrátane tých, čo prestúpili z inej školy alebo prichádzajú z cudziny, je kľúčové vytvoriť podmienky pre aktívne začlenenie a pocit hodnoty v kolektíve.
Aktivity na prácu s emóciami
Aktivity v školskom klube detí podporujú rozvoj sociálnej a emocionálnej gramotnosti a duševného zdravia prostredníctvom pravidelných, nenáročných činností v poobedňajšom programe. Vytvárajú bezpečné a podporné prostredie, kde si deti môžu rozvíjať vzťahy, zvládať emócie a zažívať pocit prijatia. Navrhované aktivity zároveň uľahčujú začleňovanie nových žiakov a dajú sa flexibilne prispôsobiť vekovému zloženiu skupiny. Pre ďalšiu inšpiráciu pri práci s emóciami a rozvíjaní sociálno-emocionálnych zručností môžete využiť aj aktivity dostupné tu.
Pukance
Zdieľanie a pomenúvanie emócií hneď po príchode do ŠKD
· Krátky čas (5–10 min) na začiatku, kde deti môžu povedať, čo im leží dnes na srdci.
· Aktivitu môžete uviesť ako hru na pukance. Každé dieťa je najprv tiché zrnko kukurice v mikrovlnke. Keď je pripravené povedať, ako sa cíti, vyskočí ako pukanec a pomenuje svoju emóciu. 
· Pomôžte si vizuálnymi kartičkami: „Ako sa cítim?“ s kartičkami emócií (alebo obrázkovými kartičkami, s ktorými sa vedia identifikovať), prípadne nechajte deti nakresliť, ako sa cítia.
· Keď si to premysleli, môžu vyskočiť a puknúť ako pukanec. Počkáme, kým všetci  „vypukali“, a vychovávateľ facilituje (vedie) diskusiu jemne a s empatiou – bez hodnotenia.
	 	Tip pre deti cudzincov 
Kartičky emócií s obrázkami alebo kresbou (nie len textom) umožňujú aj deťom s jazykovou bariérou sa plnohodnotne zúčastniť.
Zrkadlo emócii
Rozvoj emocionálneho cítenia, empatie a slovnej zásoby
Zrkadlová hra: všetci sedia v kruhu, jedno dieťa ide za dvere a zatiaľ sa určí iné dieťa z kruhu, ktoré bude určovať emócie. Ostatné deti majú za úlohu napodobňovať výrazy tváre daného dieťaťa v kruhu. Dieťa spoza dverí príde do stredu kruhu a snaží sa uhádnuť, kto určuje emócie.
Emočná pantomíma: dieťa zahrá emóciu, ostatní hádajú, aká je to emócia.
Priestor pre pohodu, upokojenie 
Kútik pohody
Individuálna sebaregulácia a znižovanie napätia
· Vytvorte si v ŠKD tichý kútik s vankúšmi, mäkkými hračkami, knižkami a pomôckami na upokojenie (napr. „fľašu pokoja“ (voda s trblietkami), omaľovánky, balón s múkou, vonné vrecúško).
· Pre nové dieťa môže byť kútik pohody „prvým bezpečným miestom“ – je dobré mu ho ukázať hneď prvý deň.
· Kútik pohody by mal byť time-out zóna na upokojenie emócií pre toho, kto ho 
potrebuje. Nemá to byť miesto, kde je niekto poslaný „za trest“.
Sebaregulačné cvičenia
Sebaregulácia v skupine
· „Kvietok a sviečka“: žiaci sa nadýchnu ako keď voňajú kvet, vydýchnu ako keď sfúknu sviečku.
· Brušné dýchanie: deti ležia a sledujú pohyb brucha, keď sa nadychujú a keď vydychujú.
· Relaxačné počúvanie zvukov prírody alebo pokojnej hudby.
· Krátke vizualizácie: „Predstav si, že si na lúke...“, „Predstav si svoje obľúbené miesto...“.
· Zatni a uvoľni svaly.
· TIP na možnú aktivitu: Kartičky pre viac sebaregulačných aktivít.

3.6. Mimoškolské aktivity (krúžky)
Mimoškolské krúžky predstavujú dôležitý priestor pre podporu duševného zdravia a rozvoj sociálno-emocionálnych zručností. Vďaka dobrovoľnosti a absencii hodnotenia umožňujú deťom zažívať bezpečie, budovať sebavedomie a rozvíjať vzťahy.
Ich význam spočíva aj v tom, že poskytujú stabilné a podporujúce prostredie mimo školského výkonu, kde sa deti učia spolupracovať, zvládať emócie a posilňovať svoju odolnosť. Dlhodobejšie zapojenie zároveň podporuje pocit spolupatričnosti a vzťahy s rovesníkmi aj dospelými.
Raný školský vek     1.–2. cyklus

Pre najmenšie deti sú ideálne krúžky, kde prevláda hra, pohyb, tvorivosť a skupinová spolupráca. Cieľom nie je výkon, ale zážitok, vzťahy a rozvoj sebavyjadrenia.
Podpora detí a žiakov pri prechode medzi školami - Príručka pre školy
Podpora detí a žiakov pri prechode medzi školami - Príručka pre školy
Podpora detí a žiakov pri prechode medzi školami - Príručka pre školy

3
3
3
Krúžok
Výtvarný
Hudobný / tanečný
Relaxačný / mindfulness Tímových hier / športu
Rozprávkový / čitateľský
Prírodovedný
Prínos pre SEG / Duševné zdravie
• Vyjadrenie emócií bez slov 
– bez jazykovej bariéry
· Znižovanie stresu
· Sebapoznanie a pokojné sústredenie
· Uvoľnenie emócií
· Sebavyjadrenie a radosť
· Pocit skupinovej spolupatričnosti
· Zvládanie stresu a hnevu
· Sebakontrola a upokojenie
· Prevencia úzkosti
· Spolupráca a férovosť
· Zvládanie prehry a frustrácie
· Budovanie vzťahov – ideálne pre nováčikov
· Rozvoj empatie cez fikciu  a predstavivosť
· Porozumenie emóciám
· Bezpečné (a príkladné) spracovanie rôznych tém a emócii
· Znižovanie stresu a upokojenie
· Kontakt s prírodou zlepšuje náladu
	Starší školský vek     2.–3. cyklus

Pre staršie deti sú vhodné krúžky, ktoré im dovoľujú rozvíjať vlastné záujmy, prevziať väčšiu mieru zodpovednosti a zažívať úspech v skupine. Dôležitú úlohu zohráva spolupráca, riešenie problémov a postupné budovanie sebadôvery. Cieľom nie je len výkon, ale aj rozvoj sebapoznania, vzťahov a schopnosti zvládať výzvy v bezpečnom prostredí.


· Voľnosť spoznávať a byť zvedavý Krúžok
Dramatický / divadelný 
Výtvarný
Literárny / čitateľský
Spoločenských hier
Dobrovoľnícky
Tímových hier / športu
Mindfulness / well-being
Záhradkársky / prírodovedný Prínos pre SEG / Duševné zdravie
· Empatia cez vžívanie sa do postáv
· Vyjadrovanie emócií a názorov
· Sebavedomie, komunikácia, prezentácia
· Riešenie konfliktov cez príbehy
· Sebapoznanie a sebavyjadrenie
· Spracovanie emócií tvorivo
· Pocit zmyslu a hrdosti na výtvor
· Hlboká empatia a perspektíva
· Reflexia vlastných skúseností
· Kritické myslenie a komunikácia
· Sebaovládanie pri pravidlách a čakaní na kolo
· Riešenie konfliktov a komunikácia
· Zvládanie prehry a frustrácie
· Empatia a prosociálne správanie
· Pocit zmysluplnosti, hodnoty a komunity
· Budovanie pozitívnych vzťahov
· Spolupráca, férovosť a rešpekt
· Zvládanie stresu a vybitie energie
· Zdravá rivalita a sebakontrola
· Zvládanie stresu a úzkosti
· Lepšia sebaregulácia a sústredenie
· Prevencia emočných problémov
· Zodpovednosť a trpezlivosť
· Kontakt s prírodou znižuje stres
· Tímová spolupráca a pocit úspechu
	Stredná škola

Pre stredoškolákov sú kľúčové krúžky, ktoré rešpektujú ich rastúcu autonómiu, potrebu zmysluplnosti a hľadanie vlastnej identity. Dôraz sa kladie na reálne výstupy, spoločenskú zodpovednosť a priestor na autentické sebavyjadrenie – nie na výkon samotný.


Čo je dôležité v tomto veku
Vývinová potreba
Hľadanie identity
Autonómia 
Rovesnícke vzťahy
Zmysluplnosť a dosah
Zvládanie záťaže a stresu
Krúžok
Debatný / rétorika
Divadelný / improvizačný
Čo to znamená pre mimoškolské aktivity
Aktivity, kde môžu experimentovať s hodnotami, rolami a záujmami bez tlaku na výkon alebo hodnotenie.
Priestor na vlastné rozhodovanie – výber témy, projektu, roly v skupinovej práci.
Skupinové aktivity, kde sú vzťahy s rovesníkmi prirodzené bez hierarchie triedy.
Projekty s dopadom a reálnym výstupom, napr. niečo, čo presahuje školu a má dosah na komunitu alebo spoločnosť.
Stredoškoláci čelia vysokej akademickej záťaži, a preto by mali byť krúžky ventilom a zdrojom obnovy energie, nie ďalšou povinnosťou.
Prínos pre SEG / Duševné zdravie
· Kritické myslenie a argumentácia
· Budovanie sebavedomia a sebavyjadrenia
· Schopnosť porozumieť viacerým perspektívam – prevencia extrémizmu
· Empatia a perspektíva cez vžívanie sa do rôznych postáv a situácií
· Spontánnosť a zvládanie neistoty – improvizácia ako tréning flexibility
· Sebavedomie, prezentácia, spracovanie emócií cez príbehy
Žurnalistický / školský časopis
Dobrovoľnícky / sociálny projekt
Umelecký / fotografický
Mindfulness / well-being
Programovanie / STEM projekt
Hudobný / kapela
· Reálny výstup a pocit zmysluplnosti – hlas v komunite
· Mediálna gramotnosť a odolnosť voči dezinformáciám
· Tímová práca a zodpovednosť za spoločný výsledok
· Empatia, prosociálne správanie a občianska zodpovednosť
· Zmysluplnosť a naplnenie 
· Pozitívna identita cez príslušnosť k hodnotám, nie skupinám
· Spracovanie emócií a hľadanie vlastného výrazu – kto som a čo chcem povedať
· Znižovanie stresu a kognitívny oddych od akademického tlaku
· Hrdosť na výtvor a pocit zmysluplnosti
· Zvládanie stresu a úzkosti 
· Sebaregulácia a lepšia koncentrácia
· Prevencia vyhorenia v náročnom období maturitných ročníkov
· Autonómia, tvorivé riešenie problémov a sebarealizácia
· Hmatateľný výsledok a pocit vlastnej kompetencie
· Spolupráca cez spoločný záujem 
· Emocionálne uvoľnenie a autentické sebavyjadrenie
· Silné rovesnícke väzby cez spoločnú tvorbu
· Vytrvalosť a zvládanie frustrácie cez postupné zvládanie zručnosti

3.7. Deň otvorených dverí
Deň otvorených dverí je príležitosť pre budúcich žiakov, deti a ich rodičov navštíviť novú školu ešte pred samotným nástupom. Pomáha to nastaviť si správne očakávania a odbúrať strach z neznámeho prostredia.
Deti, ktoré majú možnosť navštíviť novú školu ešte pred nástupom, ukazujú výrazne nižšiu mieru úzkosti v prvých týždňoch.
Materská škola
Deň otvorených dverí pre MŠ
 Cieľ: 
Umožniť deťom a ich rodičom spoznať prostredie MŠ ešte pred nástupom.
Program:
· Prehliadka priestorov (trieda, jedáleň, priestor na spanie, záhrada, toalety)
· Dieťa môže vyskúšať hračky a materiály, rodičom sa komunikujú informácie o tom, čo budú potrebovať pre dieťa
· Stretnutie s budúcimi učiteľmi
· Priestor na otázky rodičov
Termín: pred podaním prihlášky na vzdelávanie v MŠ alebo v auguste pred začiatkom školského roka.
Základná škola
Deň otvorených dverí pre ZŠ
	 	Cieľ: 
Umožniť budúcim prváčikom a prestupujúcim žiakom spoznať novú školu.
Program:
· Privítanie vedením školy
· Prehliadka školy vedená staršími žiakmi (ideálne budúcimi buddies)
· Ukážková hodina alebo krátka aktivita v triede
· Stretnutie s triednymi učiteľmi
· Informácie pre rodičov (organizácia, pravidlá, kontakty)
· Priestor na individuálne otázky
 Odporúčame usporiadať aj deň otvorených dverí pre ŠKD, kde rodičia môžu vidieť, kde a ako bude ich dieťa tráviť čas po vyučovaní.
Termín: apríl – jún alebo deň pred začiatkom školy.
Stredná škola
Deň otvorených dverí pre SŠ
 Cieľ: 
Pomôcť budúcim prvákom zorientovať sa v priestoroch SŠ a spoznať kultúru školy.
Program:
· Prezentácia školy (krúžky, olympiády, možnosti na zapojenie)
· Prehliadka školy vedená žiakmi (napr. školským parlamentom)
· Workshopy v odborných učebniach (laboratórium, dielňa, ateliér...)
· Panel žiakov: „Čo by si chcel/a vedieť, keby si tu znovu bol/a v tvoj prvý deň?“
· Stretnutie s výchovným poradcom/poradkyňou
· Informácie pre rodičov + priestor na otázky
Termín: január – február (deň otvorených dverí pre prijímacie konanie).
	 	Tipy pre deti a žiakov cudzincov
Zabezpečte tlmočníka alebo preloženú verziu informačných materiálov. Dohovorte sa vopred s rodičmi cudzincov o ich špeciálnych potrebách.
3.8. Letný tábor budúcich prvákov
Prechod do základnej školy je pre dieťa jednou z najväčších zmien v živote. Letný tábor budúcich prvákov, ktorý mnohé základné školy organizujú v auguste priamo v priestoroch školy a školského areálu, je výnimočnou príležitosťou, ako tento prechod uľahčiť ešte predtým, než škola vôbec začne. Deti sa môžu v neformálnom prostredí oboznámiť s budúcim prostredím, stretnúť sa s budúcimi učiteľmi a nadviazať prvé priateľstvá so spolužiakmi. Starší žiaci v roli sprievodcov alebo kamarátov dodávajú celej skúsenosti autentickosť a pocit, že „to zvládnem aj ja”.
	 	Tip pre školy
Ak vaša škola zatiaľ neorganizuje letný tábor pre budúcich prvákov, môžete sa inšpirovať školami, ktoré ho už zaviedli. Centrá poradenstva a prevencie (CPP) ponúkajú adaptačné programy nielen pre deti, ale aj pre rodičov pred nástupom do školy. Odporúčame tieto možnosti rodičom aktívne komunikovať – napríklad prostredníctvom pozvánky na rodičovské stretnutie alebo letáčika pri zápise.
Predškolský vek a vstup do 1. ročníka ZŠ 	Budúci prváci na ZŠ Mapa môjho nového sveta 	Spoznávanie priestoru školy hravou formou 
· Deti dostanú jednoduchú nakreslenú mapu školy (alebo prázdnu šablónu) a v malých skupinkách ju „objavujú” – hľadajú triedu, toalety, jedáleň, telocvičňu, školský dvor.
· Každé miesto môžu označiť pečiatkou, nálepkou alebo vlastným obrázkom.
· Starší žiak (napr. budúci tretiaci alebo štvrtáci) môže slúžiť ako „sprievodca”. 
	 	Tip pre deti, ktoré sú cudzincami
Skúste doplniť v škole názvy alebo dvere miestností piktogramami alebo obrázkami – orientácia v priestore tak nie je závislá od jazyka.
Tajný kamarát  	Budovanie prvého vzťahu v novom kolektíve 
· Každé dieťa si vylosuje „tajného kamaráta“ na daný deň tábora.
· Počas dňa ho môže potajomky pozorovať a na záver mu odovzdať obrázok alebo odkaz s niečím, čo si všimlo (napr. „Si dobrý v skákaní”, „Páčila sa mi tvoja knižka”).
· Aktivitu možno opakovať každý deň tábora s iným kamarátom.
	 	Spolupráca s CPP
CPP ponúkajú adaptačné programy pre predškolákov aj ich rodičov. Ak sa vo vašom regióne takýto program realizuje, odporúčame škole zapojiť CPP ako partnera pri organizácii tábora alebo rodičovského stretnutia pred zápisom.
[image: ]
4. Záver
Prechody, prestupy a následné začleňovanie nových detí a žiakov sú chvíľami, ktoré zásadne ovplyvňujú ďalší vzťah detí a žiakov ku škole, učeniu aj k sebe samým. To, ako ich v týchto situáciách prijmeme, aké podmienky vytvoríme a akú podporu im poskytneme, sa odráža nielen na ich pocite bezpečia, ale aj na ich školskom úspechu, výkone a celkovej pohode.
Za úspešný nástup dieťaťa do materskej školy, prijatie dieťaťa alebo žiaka prestupom alebo prechod dieťaťa alebo žiaka na ďalší stupeň vzdelávania nemožno považovať len splnenie administratívnych úkonov, ale najmä jeho postupné začlenenie do výchovnovzdelávacieho procesu, kolektívu triedy, pocit bezpečia a nadväznosť poskytovania podpory vrátane podporných opatrení, ak sa poskytujú.
Veríme, že táto príručka ponúkne inšpiráciu, ako tieto momenty uchopiť citlivo, systematicky a zároveň realisticky. Neexistuje jeden univerzálny postup. Dôležité je vnímať konkrétne potreby detí a žiakov, ale aj možnosti danej školy a tímu. Kľúčom je otvorenosť, spolupráca a ochota hľadať riešenia, ktoré podporujú budovanie vzťahov a pocit spolupatričnosti.
Aj malá zmena v prístupe môže znamenať veľký rozdiel v živote dieťaťa. Každý krok smerom k prijatiu, porozumeniu a podpore pomáha vytvárať školu, v ktorej sa deti a žiaci cítia vítaní, rešpektovaní a pripravení rozvíjať svoj potenciál.
Dlhodobá podpora duševného zdravia
· Ako si vytvoriť školskú preventívnu stratégiu? – metodická príručka pomáha školám plánovať prevenciu systematicky, podľa reálnych potrieb školy, a budovať bezpečné a podporujúce prostredie. 
· Portál ePoradenstvo – ponúka overené programy, metodiky a webináre na podporu duševného zdravia žiakov aj PZ a OZ. Pomáha vybrať vhodné preventívne aktivity podľa veku a tém (napr. stres, vzťahy, šikana).
· Hodiny pre duševnú pohodu – pravidelné hodiny zamerané na emócie, vzťahy a spoluprácu posilňujú psychickú odolnosť, zlepšujú klímu v triede a pôsobia preventívne proti šikane. Ako na prácu so sociálnou a emocionálnou gramotnosťou je popísané v metodických príručkách s hotovými plánmi hodín, ktoré pomáhajú PZ a OZ jednoducho rozvíjať empatiu, zvládanie emócií a riešenie konfliktov u žiakov.
· Ranné kruhy – krátke pravidelné stretnutia podporujú bezpečný priestor na zdieľanie pocitov, posilňujú vzťahy v triede, zlepšujú sústredenie a predchádzajú rizikovému správaniu. Ako na to a pripravené aktivity sú v tomto manuáli. 
· Ponuka adaptačných programov – Centrá poradenstva a prevencie poskytujú adaptačné programy ako napríklad „Spolu rastieme“, ktorý je zameraný na nástup detí do prvého ročníka. Alebo webinár od VÚDPaPu o tom, ako zvládnuť prechodové obdobie.
· Spolupráca medzi školou a rodinou - dobré vzťahy a jasná, rešpektujúca komunikácia s rodičmi podporujú úspech a duševnú pohodu detí a zároveň znižujú stres PZ. Odborná príručka ponúka PZ praktické nástroje na nastavovanie hraníc, pokojné zvládanie konfliktov a zmysluplné zapájanie rodičov do školského života.
· Všetko na jednom mieste – všetky nástroje a informácie k duševnému zdraviu na školách nájdete na webovej stránke MŠVVaM SR a https://ucime.vzdelavanie21.sk/. 
Konzultácie pre školy
Ak hľadáte inšpiráciu, ako začať, odporúčame obrátiť sa na:
· Školský podporný tím na vašej škole
· Centrum poradenstva a prevencie vo vašom regióne ο Zároveň CPP Bratislava 3 disponuje ďalšími materiálmi pre školy k prestupom (v prílohe)
ο Checklist prestup žiaka ο Nástup prváka do ZŠ
ο Prestup žiaka v priebehu roka na ZŠ ο Prestup žiaka v priebehu roka na SŠ ο Príchod nového žiaka s autizmom do školy
· Regionálny úrad školskej správy (RÚŠS)
Spätná väzba
Chceme, aby sa táto príručka ďalej zlepšovala vďaka vašim skúsenostiam a postrehom. Preto vás prosíme:
· pošlite nám spätnú väzbu na email: podpora@minedu.sk, 
· pošlite fotky a popisy vašich skúseností s implementáciou aktivít, • 	navrhnite ďalšie aktivity alebo príklady dobrej praxe.
Ďakujeme, že myslíte na duševné zdravie a podporu detí a žiakov pri prechodoch medzi školami.
Poďakovanie
Táto príručka vznikla aj vďaka odbornej spolupráci Výskumného ústavu detskej psychológie a patopsychológie, Národného inštitútu vzdelávania a mládeže a Centra poradenstva a prevencie Bratislava 3, ktorým úprimne ďakujeme za ich cenné podnety, skúsenosti a aktívny prínos pri jej tvorbe.
5. Prílohy
CHECKLIST: Prestup žiaka počas školského roka (ZŠ) 1. Rozhodovanie o prestupe
Úloha
Splnené
Zodpovedná 
osoba
Dátum
Poznámka
Identifikovať typ prestupu 
(
spádový / nespádový
)
Konzultácia (vedenie + TU 
+
 ŠPT) pri nespádovom 
žiakovi
Vyhodnotenie potrieb 
triedy a žiaka
Rozhodnutie o prijatí / 
neprijatí

2. Podpora pred vstupom
Úloha
Splnené
Zodpovedná 
osoba
Dátum
Poznámka
Realizovať zápis kedykoľvek 
počas školského roka 
(
stretnutie
)
Informovať rodiča 
o školskom vzdelávacom 
programe (ŠkVP) a podpore
Zistiť dôvod prestupu, 
obavy, potreby
Vyplniť anamnestický 
dotazník
Realizovať vstupný test 
(
SJ, MAT
)
Kontaktovať 
predchádzajúcu školu

3. Príprava na nástup
Zabezpečiť učebnice
 
a pomôcky
Nastaviť buddy system
Informovať vyučujúcich 
(2
. stupeň
)
Určiť koordinátora zo ŠPT
Informovať triedu 
o novom žiakovi
Úloha
Splnené
Zodpovedná 
osoba
Dátum
Poznámka

4. Deň nástupu
Zabezpečiť triednickú 
hodinu
Realizovať zoznamovacie 
aktivity
Zaviesť menovky
Úloha
Splnené
Zodpovedná 
osoba
Dátum
Poznámka

5. Podpora po nástupe
Určiť 2 žiakov na podporu
Sledovanie adaptácie
 
 mesiace
)
(3
Realizovať 2 spätné 
väzby so žiakom
Stretnutie škola – rodičia 
(
po 1 mesiaci
)
Konzultácia ŠPT
 
s triednym učiteľom
Úloha
Splnené
Zodpovedná 
osoba
Dátum
Poznámka

Príchod prváka - ZŠ
A/ Podpora pred zápisom:
· Deň predškolákov v škole: deti z MŠ prídu na návštevu do školy, kde robia cielené aktivity, ŠPT zo škôl dostane prvé informácie o deťoch, oboznámia sa s deťmi (ideálne február/marec).
· Stretnutie pre rodičov predškolákov k školskej spôsobilosti – ideálne január/február v roku, kedy by dieťa malo nastúpiť do školy – realizuje ŠPT zo školy v spolupráci so ŠPT v MŠ, prípadne s poradenským zariadením.
· ŠPT ide pozrieť predškolákov do MŠ – cielene sa zamestnanci pýtajú na niektoré deti, zisťujú informácie špecifického charakteru (silné, slabé stránky dieťaťa, čo mu pomáha v náročných situáciách, na čom by ešte dieťa a rodič mali zapracovať a pod., ďalej zloženie triedy – odporúčanie kto s kým áno, kto s kým nie). 
· Škola si môže vytvoriť príbeh o svojej škole (ideálne s reálnymi fotografiami), ktorý si môže rodič stiahnuť z webu, PowerPoint prezentáciu a pod. (prípadne aj video – to môže byť úloha pre projekty v 8. a 9. ročníkoch). Rodičia počas prázdnin môžu s deťmi prechádzať, čo pomáha dieťaťu zoznámiť sa s novými rutinami (môžu to byť aj jednotlivé situácie, napr. školský klub detí, obed v škole a jedáleň, klubovňa, prestávka na našej škole, školský dvor a pod.). Ideálne by rodičia mali obdržať informácie pre rodičov o tom, čo očakáva učiteľ od rodiča prváka (tiež môže byť formou PowerPointu) – toto môže byť aj zaslané zákonným zástupcom pri/po zápise, prípadne formou letáku.
· Vhodné je mať na škole leták o činnosti ŠPT, možno aj špecificky pre 1. ročníky.
· Pedagóg zo ZŠ požiada o informácie z MŠ o deťoch v riziku.
· Ak 90 % detí z MŠ nastupuje na príslušnú školu, odporúčame úzku spoluprácu ŠPT zo ZŠ. 
B/ Činnosti pri zápise a po ňom:
· ŠPT je v úlohe pozorovateľa, pedagógovia realizujú úlohy pri zápise, ŠPT skôr pozoruje, konzultuje s (vybranými) rodičmi a deťmi.
· Komunikovaná filozofia: potrebujeme spoznať Vaše dieťa, aby sme dokázali zvládnuť prechod z MŠ do školy s mimoriadnou opatrnosťou.
· Čo sa osvedčilo: okrem individuálnych úloh je možné realizovať na zápise aj skupinové úlohy (následne to pomáha pri zostavovaní tried). Pomáha tiež, ak na jedno dieťa pri zápise máte poznámky z pozorovania od viacerých zúčastnených. V auguste školský podporný tím (napr. školský špeciálny pedagóg) spolu s triednymi učiteľmi vyhodnotí výsledky depistáže a prejde zoznam žiakov s cieľom identifikovať deti, ktoré budú potrebovať podporu, a nastaviť potrebné podporné opatrenia od začiatku septembra.
· ŠPT na základe výsledkov depistáží v spolupráci so zástupcom školy prerozdeľuje deti do tried – cieľom je výkonová vyváženosť triedy. 
C/ Podpora po nástupe do školy
· Realizácia adaptačných, depistážnych (napr. aj s MŠ) a skríningových programov z Eľkonina, Zippiho kamaráti a i.
· Odporúčame na prvé mesiace posilniť účasť asistentov v prvých triedach.
· Vytvorenie relaxačného kútika v škole/triede s hračkami a pod., alebo plyšáka doma/ v škole, v skrinke a pod.
· ŠPT má vyhradený september a potom ešte dvakrát v roku na sledovanie prvákov.
· Špeciálny pedagóg v novembri realizuje stretnutie s triednymi učiteľmi prvákov, kde si individuálne prejdú každého žiaka a určia si žiakov v riziku, vyhodnotia ich slabé a silné stránky, zrealizujú stretnutia s rodičmi.
Prestup žiaka do školy - ZŠ
Pri prestupe žiaka je potrebné najskôr určiť, či ide o spádového alebo nespádového žiaka.
· Ak ide o spádového žiaka, škola postupuje podľa štandardného procesu prestupu.
· Ak ide o nespádového žiaka, ešte pred začatím procesu prestupu je potrebná konzultácia vedenia školy, triedneho učiteľa a zástupcu školského podporného tímu. V rámci tejto konzultácie sa posudzujú potreby žiaka, ako aj situácia a potreby triedy, do ktorej by mal byť zaradený.
Na základe vyhodnotenia môže byť výsledkom:
· žiak prestupuje na školu,
· žiak neprestupuje na školu.
A/ Podpora pred vstupom:
· Realizácia tzv. zápisu kedykoľvek počas školského roka, ktorý zahŕňa osobné stretnutie žiaka, rodiča a školy (ideálne riaditeľ/zástupca riaditeľa, niekto zo ŠPT, prípadne triedny učiteľ), s cieľom zistenia vstupných informácií a potrieb žiaka, rodiča a školy.
· V rámci rozhovoru triedny učiteľ by mal zistiť dôvod prestupu žiaka, časový harmonogram prestupu, čo môže byť nápomocné pri prestupe žiaka, respektíve zistiť, z čoho má žiak obavy. 
· Získanie základných údajov je nápomocné pri adaptácii žiaka, preto je realizovaný:
ο krátky anamnestický dotazník k prestupu žiaka (škola má svoj vypracovaný dotazník s otázkami – vzor viď na konci tohto materiálu) a orientačný vstupný test (zo SJ a Mat.) podľa ročníka.
· Rodič je informovaný o ŠkVP a systéme práce ŠPT, podporných opatreniach, šk. poriadku, prevencii a pod. 
· Po rozhodnutí o prijatí žiaka prebieha spravidla komunikácia medzi prijímajúcou a predchádzajúcou ZŠ alebo MŠ so zámerom zaslania dokumentácie a lepšej adaptácii a nastavení podpory dieťaťa. Realizuje ŠPT. 
· Po schválení nástupu už triedny učiteľ dohaduje zabezpečenie učebníc, školských pomôcok, pracovných zošitov a podobne.
· Ak ide o žiaka druhého stupňa, triedny učiteľ pred nástupom mailom informuje ostatných vyučujúcich o novom žiakovi, zároveň ich požiada o informáciu o pomôckach na daný predmet.
· Zvážiť možnosť zrealizovať so zákonnými zástupcami žiaka, s triednym učiteľom a zástupcom ŠPT konzultačné stretnutie s cieľom zistenia slabých/silných stránok, ďalších informácií. 
· Je dohodnutý vstup žiaka do triedy (kedy – kto – ako). Žiaci a učitelia sú cez triedneho učiteľa informovaní o novom žiakovi, o základných informáciách o žiakovi, pričom podľa okolností môže byť žiak uvedený aj privítaním, zoznámením, triednym rituálom/ oslavou, pridelením buddyho, realizovaním teambuildingu triedy (napr. v prípade spájania tried, väčšieho množstva nových žiakov a pod.), čo je v kompetencii triedneho učiteľa.
· Žiaci sú informovaní o nástupe nového žiaka. Spolu s učiteľom hľadajú spoločne možnosti uvítania, prípadne určenie, kde bude žiak sedieť a ktorí dvaja žiaci mu budú v začiatkoch pomáhať s poznávaním školy.
· Pri nástupe žiaka je určený pre žiaka koordinátor zo ŠPT, ktorý je nápomocný triednemu učiteľovi (pri zbieraní informácií, pri konzultáciách, ako sa žiak adaptoval a pod.)
· Zvážiť zníženie počtu hodín, ak by to bolo záťažou pri adaptácii žiaka (napr. sociálne fóbie, úzkosti, traumy a pod.) – nastavenie v konzultácii ŠPT a CPP.
Pozn.: Tento proces trvá približne  týždeň (od prvého kontaktovania školy zákonnými zástupcami až po vyhodnotenie, či žiak bude/nebude prijatý na školu).
B / Činnosti pri vstupe:
· Odporúčame realizovať prvú  triednickú hodinu - vedenie školy zabezpečuje, aby v deň nástupu žiaka bola triednická hodina vedená triednym učiteľom (len vo výnimočných prípadoch sa triednická hodina nerealizuje a žiak je „len“ predstavený v triede – táto skutočnosť je vopred   konzultovaná so ŠPT).
· Triedny učiteľ prichádza na prvú hodinu s novým žiakom.
· Triedny učiteľ počas prvého dňa zaradí triednickú hodinu s aktivitami na vzájomné zoznámenie sa (po konzultácii  so ŠPT, ak potrebuje kreatívne obmeniť aktivity).
· V triede sa so žiakmi používajú minimálne počas prvého týždňa menovky (nalepené alebo položené na lavici).
C/ Podpora po nástupe do školy
· Triedny učiteľ sa spolu so spolužiakmi dohodne na dvoch žiakoch z triedy, ktorých úlohou bude pomáhať novému žiakovi s orientáciou v priestoroch školy  a zoznámia ho s učiteľmi.
· V prvom mesiaci sú realizované činnosti v rámci kooperatívneho učenia.
· V priebehu prvého mesiaca triedny učiteľ zrealizuje aspoň dve individuálne stretnutia so žiakom zamerané na získanie spätnej väzby o tom, ako sa žiak adaptuje v novom prostredí a ako sa v triede cíti.
· Po mesiaci je zrealizované spoločné stretnutie aj so zákonnými zástupcami a vedením školy. Člen ŠPT najneskôr  po mesiaci konzultuje s triednym učiteľom, či je všetko v poriadku. Intenzívnejšie sledovanie prebieha  v súčinnosti triedneho učiteľa a ŠPT počas troch mesiacov.

Prestup žiaka do školy - SŠ
Už pri úvahe o možnom prestupe je potrebná konzultácia vedenia školy, triedneho učiteľa a zástupcu ŠPT a zváženie a vyhodnotenie aj potrieb triedy. 
A/ Podpora pred vstupom:
· Realizácia vstupného procesu kedykoľvek počas školského roka, ktorý zahŕňa osobné stretnutie žiaka (v prípade potreby aj zákonného zástupcu) a školy (ideálne vedenie školy, niekoho zo ŠPT, prípadne triedneho učiteľa), s cieľom zistenia vstupných informácií a potrieb žiaka (zákonného zástupcu) a školy.
· V rámci rozhovoru by mal triedny učiteľ  zistiť dôvod prestupu žiaka, časový harmonogram prestupu, čo môže byť nápomocné pri prestupe žiaka, respektíve zistiť, z čoho má žiak obavy. Súčasťou môže byť anamnestický dotazník vstupu do triedy (škola má svoj vypracovaný dotazník s otázkami).
· Žiak a zákonný zástupca je informovaný o ŠkVP, systéme práce ŠPT, podporných opatreniach, školskom poriadku, prevencii a pod. 
· Po rozhodnutí o prijatí žiaka prebieha spravidla komunikácia medzi prijímajúcou a predchádzajúcou školou so zámerom zaslania dokumentácie a zabezpečenia lepšej adaptácie a nastavenia podpory žiaka. Realizuje ŠPT. 
· Žiaci a učitelia sú prostredníctvom triedneho učiteľa informovaní o novom žiakovi a o základných informáciách o žiakovi, pričom podľa okolností môže byť žiak uvedený aj privítaním, zoznámením, triednym rituálom/oslavou, realizovaním teambuildingu triedy a pod. Je dohodnutý vstup žiaka do triedy (kedy – kto – ako).
· Zvážiť zníženie počtu hodín, ak by to bolo záťažou pri adaptácii žiaka (napr. pri sociálnej fóbii, úzkosti, traume a pod.).
B /  Podpora po nástupe do školy
· V prvom mesiaci sú realizované činnosti v rámci kooperatívneho učenia.
· V priebehu prvého mesiaca triedny učiteľ zrealizuje aspoň dve stretnutia so žiakom zamerané na spätnú väzbu. Pokiaľ ide o prváka, po mesiaci je zrealizované spoločné stretnutie aj so zákonnými zástupcami. 
· Člen ŠPT najneskôr po mesiaci konzultuje s triednym učiteľom, či je všetko v poriadku. Intenzívnejšie sledovanie prebieha  v súčinnosti triedneho učiteľa a ŠPT počas troch mesiacov.
Príchod nového žiaka s prejavmi autizmu do školy
A/ Podpora pred zmenou školy – odporúčania:
1. Pred nástupom do školy urobiť aspoň jednu až dve návštevy školy (rozprávajte sa o tom, čo má žiak rád, v čom vyniká, na čo by sa mohol v škole tešiť).
2. Urobiť knihu fotografií kľúčových ľudí, ktorí sa budú podieľať na prechode žiaka do školy, a dôležitých informácií o tomto procese.
3. Rozprávať sa s rodičom a žiakom pred nástupom, či  bude žiak najskôr chodiť „len“ na niekoľko hodín alebo niekoľko dní v týždni, alebo od začiatku naplno.
4. Rodič  zaznačí do kalendára deň nástupu a odškrtáva s dieťaťom dni do nástupu.
5. Použite vizuálnu podporu, ktorá posilní verbálnu komunikáciu, napr. cesta z triedy do jedálne, rozvrh žiaka.
6. Použite sociálne príbehy – kartičky, na ktorých je opísaná situácia alebo udalosť. Sú na nich  informácie aj o tom, čo sa v tejto situácii očakáva a prečo, napr. sociálna karta ku ranným kruhom (ak vchádza žiak do zabehnutej triedy, môžu noví spolužiaci pripraviť kartičku o svojej triede, fotky detí, kto má čo rád a čo rád nemá)
Kartičku môže mať žiak vypracovanú o tom, čo má/nemá rád, ďalej o tom, čo dokáže, čo mu spôsobuje ťažkosti alebo úzkosti. S kartičkou oboznámte  zamestnancov školy, ktorí budú prichádzať do kontaktu so žiakom.
7. Určite si na škole jednu kľúčovú osobu  koordinátora žiaka (môže to byť triedny učiteľ, niekto zo ŠPT, ale aj niekto, kto prirodzene vyplynie z dobre nadviazaných vzťahov na škole).
8. Spojte sa s predchádzajúcim zariadením, ktoré žiak navštevoval, a zistite pár informácií, čo by mohlo byť nápomocné pri zmene prostredia (napr. či mal senzorické ťažkosti – pachy, zvuky, svetlá v školskom prostredí).
Kartička: Keď som nahnevaný, môžem sa trikrát zhlboka nadýchnuť, povedať učiteľovi, ísť sa prejsť, nájsť moju obľúbenú loptičku. 
B/ Podpora v priebehu nástupu do školy
1. Učiteľ sa so žiakom dohodne, ako a kedy sa nový žiak a jeho spolužiaci navzájom predstavia prostredníctvom sociálnych kariet (či sa „len“ odovzdajú žiakovi, alebo či to bude forma zoznamovania).
2. Učiteľ alebo ktorákoľvek iná osoba osloví žiaka vždy najskôr menom, aby vedel, že sa s ním rozpráva.
3. Je nápomocné, ak učiteľ dokáže cielene pracovať s prostredím, v ktorom sa nachádzajú (zvýšený hluk v triede, príliš veľa svetla, preplnená miestnosť/chodba,...). Použite vtedy karty (napr. hlučná práca) alebo umožnite žiakovi vyjsť von z triedy, dať si štuple do uší a pod.
4. V rannom kruhu používajte smerom k žiakovi skôr uzatvorené otázky s odpoveďami áno/nie/neviem, nie otvorené otázky (namiesto „Ako si sa včera mal?“ radšej použite: „Bavil ťa včera dejepis?“)
5. Zapojte do aktivít všetkých žiakov. Napríklad žiakovi s autizmom môže pri práci v skupine pomôcť pripravená karta s opisom jeho úlohy alebo pravidiel spolupráce.
6. Stretnutia počas prvých troch mesiacov realizuje koordinátor žiaka aspoň raz za dva týždne.
7. V rozhovore vytvorte žiakovi priestor aj na jeho otázky a ťažkosti v škole. Pokúste sa so žiakom vytvoriť plán proti úzkosti – čo môžete robiť, keď sa bude mať ťažko (prejdite si niektorú relaxáciu, nájdite na škole miesto, kde sa môže prísť upokojiť, nájdite hračku/knihu, ktorá by mohla s upokojením pomôcť).
8. Žiak dostane domov v priebehu mesiaca dvakrát kartu od učiteľa/spolužiakov s ocenením.
9. Učiteľ vie, na koho sa môže v škole obrátiť v prípade potreby.

